לקשמי מיטל

לקשמי נייווס מיטל (בהינדי: [ˈləkʃmi nɪˈʋaːs ˈmɪtːəl]; 15 ביוני 1950) הוא טייקון פלדה הודי.<ref></ref> הוא יו"ר המנהלים של "ArcelorMittal" חברת הפלדה השנייה בגודלה בעולם.<ref name="forbes"></ref> ובנוסף יו"ר יצרנית הנירוסטה "Aperam". הוא מחזיק ב-38% מארסלורמיטל ובבעלות של 3% בקבוצת הכדורגל קווינס פארק ריינג'רס מהפוטבול ליג צ'מפיונשיפ.<ref name="qpr"></ref>

== ביוגרפיה ==
מיטל נולד במשפחת הינדית ממרווארי. הוא למד בבית הספר שְרי דאולטרם נופאני בקולקטה בין השנים 1957 ל-1964.<ref name="school"></ref> הוא סיים את לימודיו במכללת סנט אקסבייר, המסונפת לאוניברסיטת קולקטה, עם תואר ראשון במסחר בהצטיינות.

בשנת 1989 רכש מיטל את מפעלי הפלדה בבעלות המדינה בטרינידד וטובגו, שהיו בהפסד עצום. הוא הפך אותם למפעלים רווחיים בתוך שנה.<ref name="infact"></ref><ref name="ebhist"></ref>

עד שנות ה-90, הנכסים העיקריים של המשפחה בהודו כללו מפעל לגלגול קר לחישול פלדה בנאגפור ומפעל פלדה לסגסוגות ליד פונה. כיום, העסק המשפחתי, הכולל מפעל פלדה משולב גדול ליד מומבאי, מנוהל על ידי אחיו הצעירים פרמוד וינוד מיטל, אך ללקשמי אין קשר אליו.<ref name="mtoday"></ref>

בשנת 1995 רכש מיטל את מפעל פלדה אירי בקורק, אירלנד, מהממשלה תמורת סכום סמלי של פאונד אירי אחד.<ref name="irishexaminer"></ref> רק שש שנים מאוחר יותר, בשנת 2001, נסגר המפעל, והשאיר מעל 400 אנשים מחוסרי עבודה.<ref name="irishexaminer" /> בעיות סביבתיות שהתעוררו באתר היו סיבה לביקורת. ממשלת אירלנד ניסתה לחייב את חברת מיטל לשאת בעלויות ניקוי מפרץ קורק, אך נכשלה.<ref name="70mil"></ref>

בשנת 2006–2007, הצליח מיטל במהלך עוין להשתלט על ארסלור, שהפכה לארסלורמיטל, ובכך קיבל שליטה בנכסי הפלדה של Usinor בצרפת, Arbed בלוקסמבורג ו-Aceralia בספרד.<ref name="ebhist" />

== חייו אישיים ==
מיטל נשוי לאושה דלמיה. יש להם בן אחד ובת אחת. הוא מתגורר ב-18–19, גני ארמון קנזינגטון, לונדון - שנרכש מבוס פורמולה 1 ברני אקלסטון בשנת 2004 תמורת 128 מיליון דולר, מה שהפך אותו לבית היקר ביותר בעולם באותה תקופה.<ref></ref> הבית מעוטר בשיש שנלקח מאותו מחצבה שסיפקה את השיש לטאג' מהאל. הבית כולל 12 חדרי שינה, בריכה מקורה, אמבטיות טורקיות ומקום חנייה ל-20 מכוניות.<ref></ref> הוא לקטו-צמחוני.<ref></ref> בנוסף רכש את בית מספר 9A בגני ארמון קנזינגטון, ששימש בעבר כשגרירות הפיליפינים, תמורת 70 מיליון פאונד בשנת 2008 עבור בתו.<ref name="On billionaire row, it's simple, veggie fare2"></ref>

=== עושר אישי ===
על פי רשימת עשירי ה-Sunday Times לשנת 2016, הוערך העושר האישי של מיטל ומשפחתו בכ-7.12 מיליארד פאונד<ref name="strl2016"></ref>, ירידה של 2.08 מיליארד דולר לעומת השנה הקודמת.<ref name="strl2015"></ref> על פי רשימת המיליארדרים השנתית של מגזין פורבס לשנת 2016, הוערך עושרו של מיטל בשנת 2016 כמיליארדר ה-135 העשיר ביותר עם עושר נטו של 8.4 מיליארד דולר.<ref name="Forbes-2016"></ref> עושרו של מיטל הגיע לשיא בשנת 2008, כאשר הוערך על ידי ה-Sunday Times ב-27.70 מיליארד פאונד<ref name="strl2008"></ref>, ועל ידי פורבס ב-45.0 מיליארד דולר, ודורג כאדם הרביעי העשיר ביותר בעולם. נכון לשנת 2022, דורג מיטל כאדם ה-15 העשיר ביותר בהודו על ידי פורבס עם עושר נטו של 17.8 מיליארד דולר.<ref></ref> נכון לשנת 2024, הוערך עושרו הנוכחי של מיטל על ידי פורבס בכ-16.4 מיליארד דולר, והוא מחזיק במיקום ה-113 ברשימת העשירים בעולם ובמקום ה-13 בהודו.<ref></ref><ref></ref>

== קישורים חיצוניים ==

== הערות שוליים ==

קטגוריה:מנהלים הודים
קטגוריה:מיליארדרים הודים
קטגוריה:הודים שנולדו ב-1950